A buena relación entre os equipes prencipals d'istas ciudatz ha feito que os vecins estasen encargaus d'a inauguración d'os estadios de l'atro. Asinas estió ya l'Osasuna o convidau en a devantadera d'o estadio de Torrero, chugando o 7 d'octubre de 1923 contra o Iberia, propietario d'o campo por ixas envueltas y predecesor d'o Real Zaragoza. Sería ya con ista denominación quan o Real Zaragoza inauguraría o suyo nuevo estadio de la Romareda o 8 de setiembre de 1957, tamién en un partiu contra o Club Atlético Osasuna. Anyos dimpués, o 2 de setiembre de 1967 o Real Zaragoza vesitaba o estadio El Sadar ta inaugurar-lo chugando o Torneyo Ciudat de Pamplona contra os portugueses d'o Vitoria de Setubal